દશેરાના પાવન અવસર પર લોકો વાહન અને શસ્ત્રોની પૂજા કરતા હોય છે. આ દિવસે શસ્ત્ર પૂજાના અનેરું મહત્વ છે. ત્યાં ગાંધીનગર ખાતે મુખ્યમંત્રી વિજય રૂપાણીના નિવાસ સ્થાને સુરક્ષાકર્મીઓની હાજરીમાં શસ્ત્ર પૂજાના કાર્યક્રમ યોજવામાં આવ્યો હતો. જેમાં વિજય રૂપાણી અને તેમની પત્નીએ વિધિગતરીતે શાસ્ત્રોની પૂજા કરી હતી. નોંધનીય છે કે આ પરંપરા દર વર્ષે જે તે સમયમાં મુખ્યમંત્રી દ્વારા નિભાવવામાં આવે છે. આ પહેલા ભૂતપૂર્વ મુખ્યમંત્રી આનંદીબેન અને નરેન્દ્ર મોદીએ પણ આ રીતે શસ્ત્ર પૂજા કરતા આવ્યા છે.